

**Uwch Arholwr, Lefel 3 Diploma Cymhwysol mewn Busnes**

**Uned 3 – Strategaethau a Gwneud Penderfyniadau mewn Cyfundrefn**

**Proffil y Rôl a Ffurflen Gais**

**PROFFIL Y RÔL**

**Diben:**

Mae CBAC yn recriwtio Uwch Arholwr. Yr ymgeiswyr llwyddiannus fydd yn gyfrifol am asesu arholiad Uned 3 yng Nghymru a Lloegr.

Cyfrifoldeb Uwch Arholwr yw gosod y papurau cwestiynau a’r cynlluniau marcio a sicrhau safoni'r marcio.

**Cyfrifoldebau**

* gosod cwestiynau a chynlluniau marcio'r papur cwestiynau neu gymeradwyo rhai a baratowyd gan arholwyr eraill
* mynychu cyfarfod y Pwyllgor Gwerthuso Papur Cwestiynau
* monitro safonau marcio holl arholwyr y papur, gan gynnwys, lle bo angen, unrhyw arholwyr cynorthwyol ac arweinwyr tîm, a gweithredu'n briodol i sicrhau cywirdeb a chysondeb
* cynghori ar benodi, hyfforddi ac ailbenodi arweinwyr tîm ac arholwyr ar gyfer y papurau cwestiynau, lle bo angen gwneud hynny
* mynychu'r cyfarfod dyfarnu, cynghori aelodau ynghylch gweithrediad y papur cwestiynau ac argymell ystodau rhagarweiniol y marciau ar gyfer y ffiniau gradd yn ôl barn i'r papur cwestiynau
* cyflwyno adroddiad gwerthuso ar berfformiad y papur cwestiynau/tasgau
* bod ar gael i ymgymryd â marcio adolygol ym mhob sesiwn yn ôl gofynion CBAC yn ymwneud ag Ymholiadau am Ganlyniadau yn ystod y cyfnodau perthnasol
* Mae angen i Uwch Arholwyr fod ar gael am gyfnod o bum diwrnod y flwyddyn o leiaf. Gall y cyfnod hwn gynnwys dyddiau yn ystod y tymor, ar benwythnosau ac yn ystod y gwyliau. Mae tâl rhyddhau ar gael i ganolfannau. Bydd hyn yn galluogi i ddeiliad y swydd fynychu PGPC (deuddydd), safoni arweinwyr tîm ar gyfer y papur arholiad ym mis Mehefin (un diwrnod), a mynychu'r gynhadledd arholwyr (un diwrnod) a'r gynhadledd ddyfarnu ym mis Gorffennaf (un diwrnod). Gellir cynnal y cyfarfodydd hyn wyneb yn wyneb neu o bell drwy TEAMS ar-lein.

**Profiad/cymwysterau angenrheidiol**

* gradd yn y pwnc sy'n benodol i'r cymhwyster hwn neu bwnc cysylltiol
* profiad asesu ac addysgu perthnasol
* profiad rheoli pobl
* y gallu i weithio'n dda dan bwysau

I gael gwybod mwy, cysylltwch â Stephen Oliver: stephen.oliver@wjec.co.uk. Y dyddiad cau i gyflwyno ceisiadau yw dydd Llun 19 Hydref 2020.

**Sut i wneud cais**:

Os ydych chi'n dymuno gwneud cais am y swydd, ac **nad ydych yn gweithio** i CBAC ar hyn o bryd, ewch i <https://appointees.wjec.co.uk> a chlicio 'Gwneud Cais i fod yn Arholwr' i lenwi'r ffurflen gais.

**Os ydych chi'n gweithio i CBAC ar hyn o bryd**, mewngofnodwch i'ch cyfrif Porth Rheoli Penodiadau (gan ddefnyddio eich enw defnyddiwr newydd) a chliciwch ar yr eicon 'Fy Nghais' ar yr hafan. Gwnewch yn siŵr eich bod yn ychwanegu rôl Uwch Arholwr Lefel 3 Busnes ar y tab 'maes pwnc', a llenwch feysydd eraill y cais.

Os oes arnoch angen unrhyw gymorth pellach wrth lenwi’r ffurflen gais, cysylltwch â:-

|  |  |  |
| --- | --- | --- |
| Rob Reynolds  rob.reynolds@wjec.co.uk  029 2105 7511 | neu | Beth Edgar  beth.edgar@wjec.co.uk |